open-index/open-wikipedia-markdown huggingface dataset:
Jonathan Obika

**Jonathan Obika** (født 12. september 1990 i Enfield i London) er en engelsk fotballspiller som spiller for Swindon Town. 

## Spillerkarriere
Obika er et produkt av Tottenham Hotspur ungdomsakademi, og har vært en toppscorer for dette akademiet siden i 2007-2008-sesongen. Han gjorde sin fotball-debut i UEFA-cupen den 27. november 2008, mot motstanderen NEC Nijmegen. Han spilte også mot den ukrainske Sjakhtar Donetsk i den samme konkurransen. Han signerte en sikrere kontrakt med Tottenham i januar 2009. 

19. mars 2009 skrev han en kontrakt med League One-laget Yeovil Town på en måneds lån fra Tottenham. Dette lånet ble utvidet til slutten av 2008-2009-sesongen i april. I sine to måneders låneopphold for Yeovil spilte han i til sammen 10 kamper og scoret 4 mål for denne klubben. 

Obika returnerte til klubben Yeovil på en tre-måneders lån den 11. august 2009. Han scoret i sin tredje kamp i 2009/2010-sesongen mot Leyton Orient. Han scoret igjen den 1. september mot Bournemouth i Football League Trophy, da han kom inn som innbytter ved pause. Sammen med blant andre Steven Caulker og Ryan Mason, ble deres lån fra Tottenham utvidet til slutten av 2009/2010-sesongen den 5. november. Den 11. februar ble Obika sendt tilbake til Tottenham og nesten umiddelbart ble han lånt ut til League One-klubben Millwall. 

1. september 2014 signerte han en 2-årskontrakt med Swindon Town.

## Referanser


## Landslagskarriere
Obika ble sendt for å representere England i U-20 VM-turneringen som ble arrangert i Egypt fra 24. september til 16. oktober 2009. Obika spilte i de to første kampene mot Ghana og Uruguay. Obika er fetter til sangeren og tidligere Fame Academy-konkurrenten Lemar Obika.

## Eksterne lenker
*
Javan Vidal

**Javan Noel Vidal** (født 10. mai 1989 i Manchester) er en engelsk fotballspiller som spiller forsvarer for den engelske fotballklubben Manchester City FC.

## Klubbkarriere
Vidal undertegnet nesten umiddelbart en måneds låneavtale med Grimsby Town. Han returnerte til Manchester City etter bare én treningsøkt med Grimsby. Vidal gjorde sin profesjonelle debut under første omgang av uavgjort kampen mot Chesterfield FC i The Football League Trophy på Saltergate Stadion. 

Han ble brukt som den andre innbytteren i denne kampen, og klubben hans vant 4-1. Han fikk sin ligadebut den 6. september mot Gillingham FC. Han scoret sitt aller første mål for klubben Aberdeen FC i en 5-0 seier over motstanderen East Fife i den skotske cupen på Pittodrie Stadion den 18. februar. 

## Landslagskarriere
Vidal har spilt for England på U19-nivå. Han spilte en treningskamp mot Italia den 31. mars 2009 og en kamp mot Montenegro 11. august 2009, der han la opp til det første målet etter 13 minutter på banen.

## Eksterne lenker
*
Dedryck Boyata

**Anga Dedryck Boyata** (født 1990) er en belgisk fotballspiller som spiller for Club Brugge.

Han er av kongolesisk avstamning.

## Klubbkarriere
Boyata startet sin karriere som fotballspiller på juniorlaget i Brussel, før han signerte en kontrakt med Manchester City i 2006. Han var en del av Manchester Citys 2008-lag i FA Youth Cup og startet i finalen mot motstanderen Chelsea. Han vant Citys Academy Player of the Month Award for april 2009.

Han fikk sin debut mot Middlesbrough FC i FA-cupen i januar 2010, og spilte midtstopper og hjalp laget til en 1-0 seier. Hans ligadebut var som innbytter mot Blackburn Rovers da han erstattet Martin Petrov i 86. minutt. Hans første kamp i Premier League kom på bortebane mot Hull City den 6. februar 2010.

## Landslagskarriere
Boyata debuterte for Belgias U21-landslag i en 1-0 seier over Malta den 3. mars 2010. Han har også spilt i en kamp for . 

Han ble tatt ut i s EM-tropp til EM i Frankrike 2016. Han måtte trekke seg fra troppen på grunn av skade.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Cao Văn Viên

**Cao Văn Viên** (født 21. desember 1921 i Vientiane i Laos, død 22. januar 2008 i  Annandale, Fairfax i Virginia) var en general i Sør-Vietnams hær under Vietnamkrigen hvor han i hovedsak var sjef for den sørvietnamesiske generalstaben. Han ble ansett som en av Nguyễn Cao Kỳs politiske allierte og fungerte i perioder som forsvarsminister da Kỳ var statsminister.

Videre ble han ansett som en av de dyktigste sørvietnamesiske militære lederne, og blir kalt en «nøkkelperson» og en av de viktigste vietnamesiske militære lederne under Vietnamkrigen. Han var sammen med Trần Thiện Khiêm de eneste firestjernes generalene i hele Sør-Vietnams historie.

Etter Vietnamkrigen emigrerte han til USA.

## Bakgrunn
Han ble født i Vientiane av vietnamesiske foreldre hvor faren drev med handel. Han reiste til Cochinkina da han hørte rykter om gullfunn i Mekongdeltaet og dro på gulljakt. Han sluttet seg til Hồ Chí Minh og kjempet i gerilja-krigen mot det franske kolonistyret, men brøt med Ho Chi Minh da han kom til at Ho Chi Minhs bevegelse var mer kommunistisk enn nasjonal og sluttet seg da til uavhengige kampgrupper mot franskmennene. Han ble tatt til fange av franskmennene, men løslatt og fikk begynne på universitetet i Saigon hvor han tok en bachelor-grad i fransk litteratur. Han gikk på universitetet sammen med Lâm Quang Thi som også senere ble general i Sør-Vietnams hær.

Han var i hele livet en troende og aktiv praktiserende buddhist.

## Karriere
Han arbeidet for en profesjonalisering av Sør-Vietnams hær, og blant annet nektet å slutte seg til statskuppet mot Diem til tross for at han ble truet med en karabin, og satt en stund fengslet før han igjen var i tjeneste.

Viên hadde en sentral rolle i forsvaret av Saigon under Tết-offensiven, men søkte etter 1970 om avskjed tre ganger da han var plaget av leddgikt. Først i aprildagene i 1975 ble søknaden innvilget, da han i tillegg kunne argumentere med at han ikke kunne tjenestegjøre under den kommende presidenten Dương Văn Minh, da han hadde vært sentral i kuppet i 1963, og hans assistent hadde truet ham med våpen.

Viên forlot derfor Vietnam to dager før Saigons fall og bosatte seg i Virginia.

## Referanser


## Eksterne lenker
* CV 
* Donna St. George: The Washington Post, 2. januar 2009
Dutch Food Valley Classic 2010

**Dutch Food Valley Classic 2010** var den 25. utgaven av Dutch Food Valley Classic, og ble arrangert 13. august 2010. Edvald Boasson Hagen vant spurten foran fjorårsvinner Kenny van Hummel.

## Resultat
An Lộc

**An Lộc** er en by Bình D&#432;&#417;ng-provinsen i det sørlige Vietnam, som særlig ble kjent under Vietnamkrigen da slaget om An Lộc raste om byen i perioden 13. april til 20. juli 1972 som følge av den nordvietnamesiske påskeoffensiven.

Byen ligger 90 km nord for Ho Chi Minh-byen.

## Referanser
Periferifestivalen

**Periferifestivalen** var en musikkfestival på Glesvær i Sund kommune. Festivalen ble første gang arrangert i 2007.

Blant artistene som har opptrådt under Periferifestivalen er Morten Abel, Madrugada, Marit Larsen, Sondre Lerche og deLillos.

I 2015 ble det vedtatt å legge ned festivalen.

## Referanser


## Eksterne lenker
* Periferifestivalens hjemmeside
Nguyễn Văn Toàn

**Nguyễn Văn Toàn** (født 6. oktober 1932 i Huế, død 19. oktober 2005) var en general i Sør-Vietnams hær under Vietnamkrigen.

Han ble uteksaminert fra militærakademi i Dalat i 1952.

Han hadde blant annet kommandoen over den sentrale frontavsnittet under den nordvietnamesiske påskeoffensiven i 1972 og et frontavsnitt under sluttkampene om Saigon i 1975.

## Referanser


## Eksterne lenker
* Militær CV for Nguyễn Văn Toàn
Mafiaøya

**Mafiaøya** (engelsk: **Mafia Island**, swahili: **Kisiwa cha Mafia**)  er en øy som tilhører Tanzania og ligger i Det indiske hav, like utenfor Tanzanias sentrale kyst, og tilhører regionen Pwani. Den er en del av de tanzanianske Krydderøyene og har en antatt folkemengde på 46&nbsp;437  på et areal på vel 567&nbsp;03 km² (2009), noe som også inkluderer noen mindre øyer rundt kysten

Befolkningen er i hovedsak beskjeftiget med jordbruk, fiske og turisme, og det eneste bymessig sted er distriktets administrative sete Kilindoni med 9&nbsp;463 innbyggere i folketellingen av 2002.

## Historie

Mafiaøyas  historie går tilbake til 700-tallet. Øya spilte en gang en betydelig rolle i den gamle handelen mellom folk i Det fjerne østen og Øst-Afrika. Den var et fast anløpsted for de arabiske handelsmennene med sine dhowskuter, og på den lille øya Chole Mjini i Chole Bay var det en gang en liten bebyggelse som var en av de viktigste handelsplasser som kontrollerte handelen fra sølvgruvene i Zimbabwe.

Midt på 1820-tallet ble byen Kua på Juani Island angrepet av  Sakalava-kannibaler fra Madagaskar som kom i  80 kanoer, de spiste mange av den lokale befolkningen og tok resten som slaver.

Etter en avtale i 1890 fikk Tyskland kontroll over Mafia og reiste bygninger som fremdeles er synlig på Chole. Tyskland betalte sultanen av Oman, Sayyid Ali bin Said al-Said fire millioner tyske gullmark for øya, såvel som deler av kysten (nåværende Tanzania).  I januar 1915 ble  Mafia tatt av britiske tropper som  base for luft- og sjøangrep på krysseren  «Königsberg».

Navnet «Mafia» stammer, enten fra arabisk *morfiyeh* som betyr *gruppe* eller *[[arkipel]]*, eller fra swahili *mahali pa afya*, som kan oversettes med «et helsebringende bosted».

I 1995 fikk Mafia finansiell bistand fra WWF for å skape et marint natursenter i stedet for å gjøre øya til et turistmål.

## Administrativ inndeling
Distriktet er inndelt i sju *[[shehia]]*:
* Baleni
* Jibondo
* Kanga
* Kiegeani
* Kilindoni
* Kirongwe
* Mibulani
Disse er i sin tur inndelt i mindre by- eller landområder.

## Eksterne lenker
* Mafiaøya, Tanzania (detaljkart)
* Websidenfor Mafia
* Folketelling 2006
Louis Bergh

**Louis Jacob Andreas Cantor Bergh** (1834–1910) var en dansk overlærer, redaktør og visekonsul som hadde sitt virke på Færøyene.

## Liv og virke
Han var sønn av fullmektig Peter Johan Georg Bergh og hustru Sara Hedeberg. Han gikk lærerseminaret i Ranum i Himmerland og underviste i Vendsyssel i noen år. Deretter tok han et universitetskurs og etablerte i 1863 en realskole i Hørsholm, som han ble bestyrer for. Han giftet seg i 1864 med Charlotte Louise Cæcilie Löchte, datter av Johannes Jacob Kjeld Löchte, som hadde vært sogneprest i Vendsyssel.

I 1867 ble Bergh overlærer ved realskolen i Tórshavn på Færøyene. Bergh har blitt beskrevet som en stor og kraftig mann med en autoritær personlighet, og som ikke nølte med å straffe sine elever fysisk. Han var en sterk tilhenger av fortsatt bruk av dansk som undervisningsspråk i den færøyske skolen. Ifølge Jóannes Patursson, som var blant Berghs elever ved realskolen, var de eneste færøyske ordene Bergh noen gang tok i sin munn *pínadoy* («pinadø») og *[[skerpikjøt]]*.

I Tórshavn var Bergh også lærer og forstander ved lærerseminaret fra 1870 til 1903, lønnet observator ved den meteorologiske stasjonen fra 1872, redaktør i den danskspråklige ukeavisen *[[Dimmalætting]]* fra 1882 til 1885, formann i lærernes yrkesorganisasjon fra 1898 til 1902 og britisk visekonsul på Færøyene fra 1893 til 1905.

Bergh tok avskjed fra lærerstillingen i Tórshavn i 1903 og flyttet tilbake til Danmark.

## Æresbevisninger
Bergh ble utnevnt til ridder av Dannebrogordenen i 1889 og tildelt Dannebrogordenens hederstegn i 1903.

## Referanser
En hustrus klagesang

«**En hustrus klagesang**» er et skillingstrykk som kommer fra Tønsberg, trykket rundt 1900. Det finnes en mengde skillingsviser som med redsel og gru beskriver alkoholmisbruk.

## Teksten
#Hør I som selger brennevin, I som går kledt i silke finhvor mange fattige og små for eders skyld de lide må.
#Min barndom hensvandt lykkelig min ungdom var på glede rikda jeg i ekteskap gikk inn, min lykke svandt som dugg for vind.
#Jeg råder hver ungmø på stand, ta ei en dranker til din mannfor sent du da vil angre på at du ditt liv forspilte så.
#For sent jeg og begreder her at jeg en drankers hustru erdet haver voldt stor sorg og ve og tårer flytt i strømmer ned.
#Når du har låst din drikkebod og opptalt din fortjeneste godta deg en tur til drankerens hjem og se hvordan han farer frem.
#Han som vanvittig om seg slår og knuser alt som for ham står,sin hustru jager han på dør alt dette brennevinet gjør.
#Men sorg jeg skuer mine små som titt uskyldig lide måthi faren uten hjerte er hans hjem det helst på kroen er.
#Om hver en drikkesjappe ble lukket og hvert et skjenkested forbudt,å tenk hvor mange tusen hjem med lykke ville blomstre frem.
#Nå ender jeg min klagesang tålmodig vandrer veien trang,nå talt er mine leveår et bedre hjem hos Gud jeg får.

## Kilder
*Per Johan Skjærstad: «Gode gamle viser frem fra glemselen», Gyldendal 1982
Chu Lai lufthavn

**Chu Lai lufthavn**  er en flyplass som ligger i Tam Ky, provins Quang Nam i Vietnam. Flyplassen ble offisielt åpnet 18. mai 2004 og kan betjene 500&nbsp;000 passasjerer i året.

## Terminaler, selskaper og reisemål
* Vietnam Air Services Company (Ho Chi Minh-byen)
* Vietnam Airlines (Hanoi)

## Referanser


## Eksterne lenker
*
Fangen på Akershus

«**Fangen på Akershus**» er en vise som finnes i få skillingstrykk. Noen har hevdet at den er skrevet av Gjest Baardsen da han satt på Akershus fra 1827 til 1845, men den er ikke registrert blant hans samlinger.

## Kilder
*Per Johan Skjærstad: «Gode gamle viser frem fra glemselen», Gyldendal 1982

## Teksten
#Her sitter jeg stakkar, kroket og grå bak festningens mur og steintimene å de er tunge og trå jeg ser en gløtt at fjorden er blåog at himmelen der oppe er rein.
#Jeg har vel også vært sterk og ung, det monte nok der hvor jeg dromed gods og gard og med pengepung til vrede snar og med handa tungja sa ikke fra før jeg slo.
#Nå er den krøket her i slaveri min ranke, spenstige kroppmi makt er brutt og mitt mot forbi jeg veit at jeg aldri skal bli fri,for døden vil løyse opp.
#La dreierbenken og høvelen gå det stunder til julefestjeg snekrer her for å more de små, en ganger med gullhov, en ganger gråog ei prektig stue der nest.
#Ei stue der det er bjørk omkring og så en brusende foss,ei rommerlig kjerke med alter-ring der barnet kan be om alle ting,slik som heime hos oss.
#Til jul det stunderm jeg strever trått at alt kan bli ferdig og pent,men doktoren rister på hodet smått og vaktkaren hvisker, jeg hører det godt,Nå går han i barndommen rent.
#Mor står ved treet og tenner på slik var det, slik var det før,der inne i kammerset tramper de små de bitte små sko, for de kan ikke ståde vil inn av den stengte dør.
#Det kommer en kveld, det vil nok skje at det banker her på min karm,da skraper Gullhov i gårdens sne og henter meg dit hvor lys er å se,og en far som åpner sin arm.
Farvel til Norge

«**Farvel til Norge**» er en skillingsvise skrevet av Marinius Elvinus. Sangen er trykket i A/S S.Mittets Trykkeri i Kristiania, og på skillingstrykket står det at den synges til melodien «Adjø, farvel».

## Teksten
#Farvel, farvel du gamle landnå vil jeg gå ombord,jeg er for fattig til å boog bygge på din jord.
#Der ute vinker lykken megmed rosenfarvet hånd,her hjemme må jeg slite hardti fattigdommens bånd.
#Farvel, farvel du stolte nordmitt fedreland farvel,jeg elsker deg så høyt, din sjødin skog og dine fjell.
#Du er så fager gamle nordi vårens lyse skrud,når bjørken vugger ut sin knoppog blåveis titter ut.
Jack Robinson

**Jack Robinson** er navnet til flere personer:

* John William Robinson – kjent som **Jack Robinson** (1870–1931) – tidligere engelsk fotballspiller for blant annet Derby C, Southampton og Stoke
* Jack Robinson (1993) – engelsk fotballspiller for Sheffield United FC
Ingvald og Lina

«**Ingvald og Lina**» er et skillingstrykk fra 1916, og visa er kjent i både Norge, Sverige og Danmark. Opphavsland er usikkert, da de finnes i både dansk og norsk skillingstrykk. Den er også kjent under tittelen «**Løytnant Milde og skjønn Inga**».

## Teksten
#I en have satt så ene, satt så ene hånd i håndløytnant Ingvald med sin Lina knyttet der et vennskapsbånd.
#Kjære Lina, elskede pike gråt dog ikke mer for megom et år skal jeg deg sige er jeg atter her hos deg.
#Og så dro han ut i krigen prøvet der sitt unge livmen han tenkte på sin Lina som jo skulle bli hans viv.
#Men så døde elskede Lina, på graven sto en marmorstenog på stenen sto det skrevet: Lina er ei lenger din.
#Da et år var lagt tilbake og hver spire var falt avsatt Ingvald ene i sin have og Lina hvilte i sin grav.

## Tekstvariant annet skillingstrykk

**1.**Ned i haven satt så ene, satt så ene hånd i hånd,
løytnant Milde med sin Inga knytter der sitt vennskaps bånd.

**2.**Skjønne Inga, hulde Inga, gråt ei mer for meg min venn,
om et år jeg er tilbake ja tilbake til deg igjen.

**3.**Løytnant Milde dro i krigen for at prøve sitt unge mot,
og han tenkte på sin Inga hver gang månen på himmelen sto.

**4.**Men da året var omme hulde Inga i graven lå,
og med tårene på kinnen løytnant Milde ved graven sto.

**5.**Og på graven der ble det nedsatt ja der ble nedsatt en marmorsten,
og på stenen ble der skrevet: Inga er her ikke mer.

**6.**Løytnant Milde gikk i kloster lagde av seg sin løytnants drakt
og bak klosterets brede murer hviler støvet av hans unge liv.


## Kilder
*Per Johan Skjærstad: «Gode gamle viser frem fra glemselen», Gylendal 1982
*De gamle visene 4 med Alf Prøysen, Forlaget For Alle, Oslo 1975
Adolfbukta

**Adolfbukta** er en bukt i på Spitsbergen, Svalbard. Bukta ligger i fronten av Nordenskiöldbreen i Billefjorden, i skillet mellom Dickson Land og Bünsow Land.

Adolfbukta har sitt navn etter den finlandssvenske geologen Adolf Erik Nordenskiöld.

## Eksterne lenker
*
Luftangrepet i Bagdad den 12. juli 2007

**Luftangrepet i Bagdad den 12. juli 2007** var en serie med «luft-til-bakke»-angrep av amerikanske soldater i to AH-64 Apache-helikoptre på sivile i Al-Amin al-Thaniyah i distriktet Baghdad Al-Jidida (Nye Bagdad) i Bagdad i løpet av okkupasjonen av Irak. 

## Beskrivelse
Det første angrepet mot en gruppe på ti menn som ble antatt å være irakiske opprørere av amerikanerne. Noen av dem kan ha vært bevæpnet, de fleste av dem ikke. To av ofrene viste seg å være journalister tilknyttet nyhetsbyrået Reuters; Saeed Chmagh og Namir Noor-Eldeen, og deres kamera ble forvekslet med våpen. Mellom 8 og 12 menn ble drept, inkludert Noor-Eldeen. Chmagh ble innledningsvis såret. 

Det andre luftangrepet var rettet direkte mot en bil og de menn som forsøkte å evakuere Chmagh og muligens andre overlevende. To barn i bilen ble såret, og flere andre menn ble drept, inkludert Chmagh. 

Det skjedde også et tredje angrep mot en bygning eid av en eldre lærer. Et ikke spesifisert antall sivile ble drept i bygningen, blant annet kvinner og barn som bodde der og en person som spaserte på fortauet.
## Lekkasje av film
Angrepene fikk presseoppmerksomhet verden over da 39 minutter med klassifisert videoopptak fra helikoptrene ble sluppet. Reuters hadde tidligere i 2007 uten hell krevd å få tilgang til opptakene under henvisning til den amerikanske Loven om informasjonsfrihet (*Freedom of Information Act, FOIA*). Isteden ble opptakene blitt gitt til nettstedet Wikileaks fra en ikke navngitt kilde i 2009. Disse ble publisert kort tid etter med en kortere, redigert utgave den 5. april 2010 under navnet «Collateral Murder». Opptakene som var blitt gjort fra helikoptrene viste de tre angrepene fra luften og radiopratene mellom helikoptermannskapene og bakkeenhetene. 

En anonym amerikansk representant fra militæret bekreftet at opptakene var ekte. 

Chelsea Manning, 22 år gammel amerikansk etterretningsanalytiker, var fengslet i syv år for å ha lekket videoen den 5. april 2010 i tillegg til 92 000 klassifiserte dokumenter fra krigen i Afghanistan den 25. Juli 2010. Wikileaks har sagt at de ikke er i stand til bekrefte eller avkrefte om Manning var den faktiske kilden til videoen, og uttalte at «vi samler aldri personlig informasjon om våre kilder», og at «om [Chelsea] Manning [er] varsleren, da er, uten tvil, [hun] en nasjonalhelt» og «vi har tatt grep for å sørge for hennes beskyttelse og juridisk forsvar».


File:ArmyReport_ExhibitA.png | *«Kameramenn og væpnede opprørere»*(alle bildetekster fra hæren rapporten)
File:ArmyReport ExhibitB.png | *«Opprørere med RPG og AKM våpen»*
File:ArmyReport_ExhibitC.png | *«Kameramann kikker rundt hjørnet av muren»*
File:ArmyReport ExhibitO.png | *«Bilder tatt av bakkestyrker etter å ha nådd området»*


## Referanser


## Eksterne lenker
* «Collateral Murder» – Wikileaks-eid alternativ nettsted, inkludert de komplette opptakene av video som først ble løslatt 
* Families of Victims of 2007 US Helicopter Killing React to Leaked Video – video ved *Democracy Now!*
Thorbjørn Heyerdahl

**Thorbjørn Heyerdahl** (født 2. oktober 1854 i Kristiania, død 3. februar 1931 samme sted) var en norsk embedsmann.

Han ble cand.jur. 1875, var fullmektig ved sorenskriveren i Trøgstad og ved et advokatkontor i hjembyen, før han i 1879 fikk jobbe for Posten.  Der ble han
byråsjef i 1881 og i 1887 konstituert  ekspedisjonssjef, fra 1893 utnevnt til samme, en stilling han hadde frem til pensjonering i 1918. Han var også leder i Naturvernforbundet.

## Utmerkelser
* Ridder i første klasse av St. Olavs Orden

## Referanser
John Batman

**John Batman** (født 21. januar 1801, død 6. mai 1839) var en australsk jordbruker, kjøpmann og oppdager. Han er best kjent for sin rolle i grunnleggelsen av bosetningen som senere ble Melbourne.

Hans foreldre William og Mary Batman kom til Sydney i 1797 og John ble født ved Rosehill i Parramatta i 1801. I 1821 flyttet han og broren Henry til Van Diemens land (nåværende Tasmania) og bosatte seg i den nordøstlige delen, i nærheten av Ben Lomond.

I 1835 dro han på oppdagelsesferd i området rundt Port Phillip. Under denne ferden sto han bak Batman-traktaten med lokale aboriginer. Traktaten gav Batman eierskap til området som i dag er Melbourne mot å betale en årlig leie på 40 tepper, 30 økser, 100 kniver, 50 sakser, 30 speil, 200 håndklær, 6 skjorter og 100 pund mel. Denne traktaten ble ugyldiggjort av guvernøren Richard Bourke siden området var krongods (*Crown land*).

Batman bosatte seg ved hva som senere ble kjent som Batman's Hill i den vestlige enden av Collins Street i Melbourne. Batman pådro seg syfilis i 1835 og slet med sviktende helse frem til han døde i 1839.

## Referanser
O hjelp meg Madonna

«**O hjelp meg Madonna**» er et skillingstrykk som har vært kjent i Norge siden ca. 1890. Den skal være så gammel som fra 1700-tallet, og visen antas å stamme opprinnelig fra Tyskland.

## Teksten
#O, hjelp meg Madonna aller helligste møog kan du da ikke så hjelp meg å dø,han smil de var til å varme seg vedhans ord de var et banner av kjærlighet.
#Han sto ved min side så rett og så rank,en sølvpil han ga meg som fullmånen blankog alle de røde roser som bak havegjerdet stårdem satt han i mitt vindu eller bandt dem i mitt hår.
#En aften ved Rhinen i fullmånens glanshan gikk meg forbi alt med en annen til dans.Og han som aldri enset de piker på sin veiog han som aldri danset med noen annen enn meg.
#Da tok jeg min pil med en underlig lystden ville jeg støte uti hans kolde brysto hjelp meg Madonna det var blott en lekog hvisk det i hans høre jeg mente det ikke slik.
#Nu ligger den pil i den dypeste brønnmen ennu jeg gråter og sukker i lønntre ganger på rad har jeg lukket min dørskjønt jeg ham endog elsker langt høyere enn før.
#O hjelp meg Madonna blott en eneste gangda vet jeg om to som skal møtes i sang,da vet jeg om to som skal kysse i lønnjust som orangen kysser bak løvsalen grønn.

## Kilder
*Per Johan Skjærstad: Gode gamle viser frem fra glemselen, Gyldendal 1982
Sørgelig sjømannsvise

«**Sørgelig sjømannsvise**» er en vise, datert i et skillingstrykk fra 1823. Melodien som brukes er den samme som til «Ved Rhindals klipper».

## Teksten
#Matrosen han heiste sitt seil og han fór som svanen på sjøbølgen blåhan så på kompasset og voktet sitt ror mens hjertet så sorgfullt slo.
#Ved tanken på Ella han bitterlig gret, oh Ella og Ella min skatt.Han så på kompasset og solen gikk ned og alt ble den dunkleste natt.
#Mens tårene triller som perler på dekk han nynnet en sørgelig sang:Men gråt ikke Ella vær modig og kjekk så kommer nok gleden en gang.
#Mens nordstjernen lyser i fullmåneskjær til Grimsby den viser oss vei,men om jeg var kaptein så vendte jeg her og seilte tilbake til deg.
#Oh farlig i Grimsby med piker og vin med dans og med djevelens gru,jeg frykter ei fristelsen, Ella er min og til henne står all min hu.
#Men Ella fór frem og tilbake på strand og vred sine hender til blods,jeg vil til min Wilhelm i fremmede land om så jeg skal vandre til fots.
#I dager og uker på måndeder tre hun vandret fra by og til bymen den fjerde dags morgen hun Grimsby fikk se med tårn og med tinder mot sky.
#Hun vandret til kirken og beder en bønn med andakt og frydefullt sinn,nå er jeg da fremme så får jeg min lønn og snart skal jeg kysse hans kinn.
#Men stol ei på lykken den bliver ei land, hva ser hun, å redsel og gru,sin Wilhelm med Mary og Mabel på fang og flasker og glass uten tall.

## Kilder
*Per Johan Skjærstad: «Gode gamle viser frem fra glemselen», Gyldendal 1982
Kenwyne Jones

**Kenwyne Joel Jones** (født 5. oktober 1984 i Point Fortin i Trinidad og Tobago) er en tidligere profesjonell fotballspiller som blant annet spilte spiss for den walisiske Premier League-klubben Cardiff City. Han har tidligere spilt for flere andre engelske klubber som f.eks. Stoke City, Sunderland AFC, Southampton FC, Sheffield Wednesday FC.

## Klubbkarriere
Han begynte på sin profesjonelle fotballkarriere sammen med klubben Joe Public fra hjemlandet Trinidad og Tobago i 2002. Han ble overført til klubben W Connection i 2002, og han spilte for landslaget til Trinidad og Tobago i 2003 i en landskamp mot Finland. I 2004 ble han med i det britiske Southampton FC, hvor han spilte som spiss. Han ble senere lånt ut til flere andre engelske klubber som Sheffield Wednesday og Stoke City som han spilte for i 2004/2005-sesongen. 

Han hadde tidligere hatt spilleforsøk for Manchester United FC og Middlesbrough FC i 2002, og ett ytterligere forsøk for West Ham United FC og Rangers FC i 2004. Før starten av 2006/2007-sesongen, scoret Jones et hattrick mot klubben RSC Anderlecht. I Football League Championship scoret Jones to mål mot Birmingham City FC den 29. november, en kamp som endte med 4-3 til Southampton. 

Den 26. desember 2006 mottok han det første røde kortet i hans fotballkarrieren for å ha dyttet motspilleren Mark Hudson under kampen mot Crystal Palace FC. Han scoret ytterligere to mål mot Southend United FC i en 4-1 seier på den siste dagen i denne sesongen. Han avsluttet den sesongen med 16 mål. 

## Landslagskarriere
Jones fikk sin debut for  den 29. januar 2003 i en vennskapskamp mot . Den 1. juni 2008 fikk Jones en skade i kneet under en kollisjon med keeper David James i det syvende minutt av landskampen mellom Trinidad & Tobago og , som Trinidad og Tobago tapte 3-0. 

## Eksterne lenker
*
Angelina Engelsen

**Angelina Engelsen** (født 25. juni 1948 på Kapp) er en norsk billedhugger. Hun arbeider i tre, betong og bronse.

Angelina Engelsen er datter av treskjæreren Henning Engelsen og søster av billedhuggeren Elena Engelsen. Hun fikk sin utdannelse ved Statens Håndverks- og Kunstindustriskole, Treskjærerskolen i Oberammergau, Hochschule für Bildende Künste i Dresden og Statens kunstakademi under Per Palle Storm. 

Hun debuterte på Høstutstillingen i 1977, og med separatutstilling på Galleri Tanum i 1978.

Engelsen har hatt en rekke utsmykningsoppdrag og offentlige arbeider, blant andre prisen for Årets budeie, Oppland fylkeskommunes pris for forskning og utvikling, Sparre Olsen-prisen, priser til den årlige Hestegallaen, byste av dikteren Marie Wexelsen, byste av Rolf Bækkelund, minnesmerke over Bastian Haugland, utsmykning på Norsk Hestesenter, Raufoss eldresenter, Gran psykiatriske sykehus og Jørstadmoen militærleir. 

Angelina Engelsen utformer også prototyper for produksjon i treskjærerbedriften HENNING, som ble etablert av hennes far i 1947. Hun mottok Oppland fylkeskommunes kunstnerstipend i 2005.

## Referanser


## Eksterne lenker
Angelina Engelsen
Galleri Svae 
http://www.henning.no
Norges forlis

«**Norges forlis**» er en skillingsvise om DS «Norge» som forliste mot Rockall 28. juni 1904. Skipet  var på veg fra København til New York og hadde tatt med en gruppe emigranter fra Kristiansand. Av 727 passasjerer og besetningen på 68 omkom 620 blant dem 225 nordmenn. 
Den norske forfatteren Herman Wildenvey var med som passasjer og overlevde.

## Teksten
#Se der ligger Norge seilklar for at gå til sin ferd henover havet,og på bryggen er der travelt med at nå frem til rette tid i kavet,solen kaster stråler på den blanke fjord speiler all sin skjønnhet i det høye nord.Milde sommerdag vidt om Norges flagg som det vaier lett fra skuten.
#Tett på dekket står der kraftig yngling, mø, alvorsfulle blikke tale,siste gang de skuer nu sitt hjemlands sjø, høye fjell og fagre dale.Tungt det er at skilles fra det kjære hjem aner ei, hva hende kan før man når frem.Til det fjerne vest, hjemme er dog best, der er trygt at bo og bygge.
#Fader, moder bliv, ennu en gang farvel, vil jeg si, og hånden trykke,ja mitt barn farvel, jeg ønsker til ditt hell alt som fremme kan din lykke.Men ett må du love, hvor du kommer hen skal du aldri glemme bort dine kjære.Hvor din dåp du fikk, hvor som barn du gikk inn i kirkens høye sale.
#Sipet drager bort, ei mange dager svandt før der kom bud tilbake,Norge er gått under, det er altfor sant, overalt var sorg og klage.Akk de mange som nu funnet har sin grav i det dype kolde grusomt falske hav.Tunge budskap når den som hjemme går og har mistet sine kjære.
#Gamle mor som sitter ensom i sin vrå tenker kanskje nu på sønnen,hun er fattig, snart hun skal dog penger få, han skal sende henne litt av lønnen.Og hun folder hender, ber en stille bønn om at Gud vil skjerme hennes sønn.Som med angst og gru i det samme nu kjemper for et liv med døden.
#Stakkars hustru som med barneflokken stor blir tilbake her i hjemmet,hører om ulykken, som hun knapt ei tror segner om av sorg forgremmet.Faderløse ble så mange arme små som sitt tap ennu ei makter at forstå.Rockalls klippebunn er en farlig grunn den vil koste mangen tåre.
#Og der over havet i det fjerne bor vel så mangen mann og fader,venter barn og hustru nu med glede stor snart dog gleden dem forlater.Tunge sorg seg leirer om den bleke kinn barn og hustru kommer ei, thi de gikk inntil den dype ro trøst er dog den tro at de møtes kan hinsides.
Alex Nimely

**Alex Tchuimeni-Nimely** (født 11. mai 1991) er en engelsk-liberisk fotballspiller. Han var spiller i Stabæk Fotball i noen få måneder i 2017.

## Klubbkarriere
Han begynte sin profesjonelle karriere som fotballspiller i klubbene Mighty Barrolle og Cotonsport Garoua. I desember 2007 gikk han på prøvespill med Manchester City. Under prøvespilte imponerte Nimely stort og den 16. januar 2008 signerte Nimely en fire-års kontrakt med Manchester City. Nimely hjalp umiddelbart City sitt juniorlag med å vinne FA Youth Cup i 2008. Etter å ha imponert på juniorlaget fikk Nimely muligheten på A-laget, og han gjorde sin debut som innbytter mot Burnley FC den 3. april 2010. Nimely ble sett på et stort talent, og klubben viste dette ved å signere en ny kontrakt med måneden etter debuten. Nimely spilte fra start under Manchester City kamp mot Juventus i UEFA Europa League 16. desember 2010, og kampen endte 1-1.  

17. september 2011 signerte Nimely en 3-måneders låneavtale med Football League Championship laget Middlesbrough. I januar 2012 signerte Nimely en ny låneavtale med Coventry City, og treneren Andy Thorn så på Nimely som et stort talent. I januar 2013 signerte Nimely en låneavtale med Crystal Palace, og treneren Ian Holloway sa at han hadde beundret Nimely lenge.  

Etter tiden i City signerte Nimely en kontrakt med Port Vale i november i 2014. Nimely spilte der til mai 2015.  

I januar 2016 dro Nimely med den rumenske klubben Poli Timisoara til Kypros, der de spilte en turnering mot lag fra blant annet Kypros og Russland. Etter å ha scoret 4 mål på 5 kamper i denne turneringen, signerte Nimely med laget i februar 2016. Etter å ha spilt 10 kamper for Poli Timisoara og scoret 3 mål, ble Nimely plukket opp av den rumenske storklubben Viitorul Constanta i juli 2016. Der ble Nimely en av lagets viktigste spillere og bidragsytere, og ble ansett som en av hovedgrunnene til at klubben per mars 2017 ledet den rumenske toppligaen.   

Før starten av den norske 2017-sesongen tegnet Nimely kontrakt med Stabæk Fotball. Allerede i slutten av juli 2017 ble imidlertid klubben og han enige om å avslutte ansettelsesforholdet med umiddelbar virkning.   

## Landslagskarriere
Den 12. mai 2008 avviste Nimely en oppfordring fra det liberiske landslaget for å spille under 2010 VM-kvalifiseringen, og han erklærte til pressen at han valgte å spille for England, ettersom hans far var engelsk. Han ble tatt ut til Englands U-20 lag for 2009 U-20 VM. Han scoret sitt første mål i det siste gruppespillet under en landskamp mot Usbekistan.

## Referanser


## Eksterne lenker
*
Karakoramveien

**Karakoramveien** (urdu: شاہراہ قراقرم, *śāharāha karākaram*; kinesisk: 喀喇昆仑公路, *Kèlǎkūnlún gōnglù*) er en vei mellom Pakistan og Folkerepublikken Kina i Karakorumfjellene gjennom Khunjerabpasset. Det er verdens høyeste asfalterte vei, med en maksimal høyde på 4&nbsp;693 meter over havet. Veiens strekning regnes til 1&nbsp;200 kilometer fra Kashgar i Xinjiang i det vestlige Kina til Havelian i distriktet Abbottabad i Pakistan. Veien er et populært turistmål på grunn av den høye beliggenheten og nærheten til svært høye fjelltopper. På grunn av den usikre situasjonen i Kashmir har veien også militær betydning. Den ble bygget i fellesskap av Pakistan og Kina, og stod ferdig i 1978, etter om lag 20 års arbeid. Flere hundre pakistanske og kinesiske arbeidere omkom under arbeidet. 

## Fjell og isbreer
Karakoramveien ligger nær de fleste av de høyeste fjelltoppene i det nordlige Pakistan og i sørlige Xinjiang i Kina og noen av de største isbreene i verden. Ettersom veien ligger så lettilgjengelig, er den et naturlig utgangspunkt for ekspedisjoner til disse toppene. Fem fjell som er over 8 000 m kan nås fra veien. 

* K2, grenser til Kina og Pakistan, 8 611 m;
* Nanga Parbat, Pakistan, 8 125 m;
* Gasherbrum I, grenser til Kina og Pakistan, 8 080 m;
* Broad Peak, grenser til Kina og Pakistan, 8 047 m;
* Gasherbrum II-IV, Pakistan, 8 035 m – 7 932 m;
* Masherbrum (K1), Pakistan, 7 821 m;
* Muztagh Ata, Kina, 7 546 m;
* Kongur Tagh, Kina, 7 719 m.

## Innsjøer
Flere innsjøer kan nås via Karakoramveien.
* Karakulsjøen i Xinjiang (Kina)
* Sheosarsjøen på Deosaiplatået (Pakistan)
* Satparasjøen i Skardu (Pakistan)
* Shangrilasjøen i Skardu (Pakistan)
* Ramasjøen nær Astore (Pakistan)

## Eksterne lenker
*
Skyline

**Skyline** (anglisisme, uttales /'skaɪlaɪn/) er den kunstige horisonten som skapes av en bys bebyggelse og består av bygningenes konturer. Dersom byen har skyskrapere vil disse som oftest være et avgjørende element i byens siluett. Ettersom to byers siluetter ikke er like, kan en si at byens siluett er et slags fingeravtrykk for en by.


Fil:VictoriaHarbour.jpg|Hongkongs skyline nattestid
Fil:LOC Lower Manhattan New York City World Trade Center August 2001.jpg|New Yorks skyline med World Trade Center (før 11. september 2001)
Fil:Skyscrapers of Shinjuku 25 January 2004.jpg|Tokyos skyline
Fil:Pudong.JPG|Shanghais skyline
Fil:Taipei Skyline 2022.06.29.jpg|Taipeis skyline
Fil:Bangkok skytrain sunset.jpg|Bangkoks skyline ved solnedgang
Fil:Lit-up CBD from Raffles City - RGW.jpg|Sentrum i Singapore
Fil:Seattle skyline night.jpg|Seattles skyline
Fil:Bjorvika Aerial.jpg|Oslos nye skyline bygges i Bjørvika med Operahuset som sentralt element.


## Eksterne lenker
* 
* SkyscraperPage
* Birmingham, UK
* http://www.skyscrapernews.com 
* Skyscrapercity Forum for skyskraper-entusiaster
* The World's Best Skylines en beregnet rangliste for skylines
* Emporis skyline-rangliste 
* Diserios top-15 skylines
Andy Reid

**Andy Reid** (født 29. juli 1982 i Dublin i Irland) er en irsk tidligere fotballspiller som spilte som midtbanespiller blant annet for Nottingham Forest og på landslaget til . 

## Klubbkarriere
Han startet som fotballspiller med ungdomsklubber som Lourdes Celtic og Cherry Orchard. Han begynte på sin profesjonelle karriere som fotballspiller i klubben Nottingham Forest FC og spilte 144 kamper og scoret 21 mål for dem. Han begynte i Tottenham Hotspur FC i 2005, hvor han bare scoret ett mål på 26 kamper. I 2006 gikk han til Charlton Athletic FC, og spilte i 38 kamper og scoret til sammen åtte mål på disse kampene. 

Han scoret ett mål mot Sheffield United FC i 2003 under semifinalen i Football League Championship play-off den 15. mai 2003, hvor Nottingham Forest tapte kampen 4-3, og tapte 5-4 sammenlagt. Han scoret to mål i deres 3-1 seier over motstanderne Coventry City FC den 27. august 2003. Reid scoret til sammen 13 mål i 2003-2004 sesongen. Den sesongen var han også Nottingham Forests toppscorer.

Etter langvarige forhandlinger begynte han å spille for Tottenham Hotspur FC i andre halvdel av januar 2005. Reid scoret sitt første mål for Tottenham mot Aston Villa FC i en 5-1 seier den 1. mai 2005. Han scoret bare ett mål på de neste 26 kampene, men han fikk likevel starte i 20 av disse kampene. Han scoret to mål mot Norwich City FC i en 2-0 seier den 18. september 2007, hvor begge målene kom på straffer.

Reid signerte kontrakt for Sunderland AFC og debuterte for dem den 9. februar 2008, mot Wigan Athletic FC, da han kom inn på 74de minutt som erstatning for medspilleren Daryl Murphy. Reid scoret sitt første mål for Sunderland den 29. mars 2008 i en 2-1 seier over West Ham United FC. 

## Landslagskarriere
På landslaget til  var han med i 27 kamper, og han har scoret fire mål per juli 2010. Han debuterte for Irlands landslag i en 3-0 seier over . Han har også scoret ett i en kamp de  tapte 2-1 i en vennskapskamp mot  den 17. august 2005.

## Eksterne lenker
*
Greg Cunningham

**Greg Cunningham** (født 1991) er en irsk fotballspiller som fra den 30. juni 2024 er klubbløs.

Han spiller også for landslaget til . 

## Klubbkarriere
Cunningham begynte i klubben Cregmore FC da han var seks år gammel. I 2004 ble han en del av Mervue United AFC før han undertegnet en kontrakt ved Manchester City Youth Academy. Cunningham gjorde sin debut som profesjonell fotballspiller for  som en innbytter på det 46. minutt i en 4-2 seier over motstanderne Scunthorpe United FC i FA-cupen den 24. januar 2010. Cunningham gjorde sin første opptreden i Premier League under en kamp den 11. april 2010 da klubben hans spilte mot , da han fungerte som en erstatning for Adam Johnson i de siste minuttene av kampen.

Cunningham signerte en kontrakt med Manchester City, etter å ha vært en ivrig Manchester United-supporter fra veldig ung alder. 

## Landslagskarriere
Cunningham ble kalt opp til den irske landslagstroppen av landslagssjef Giovanni Trapattoni den 22. februar for en treningskamp mot . Den 28. mai 2010 gjorde Cunningham sin debut for  i en 3-0 seier mot .

## Referanser


## Eksterne lenker
*
Swissôtel The Stamford

**Swissôtel The Stamford** (kinesisk: 史丹福瑞士酒店) er et luksushotell i Singapore i kjeden Swissôtel Hotels & Resorts. Hotellet er designet av arkitekt I.M. Pei og planlagt som *The Westin Stamford Singapore* sammen med et mindre søsterhotell, *The Westin Plaza*. Bygningen som huser Swissôtel The Stamford er 226 meter høy, og er en av Sørøst-Asias høyeste hoteller. Det ligger sentralt i byen og er en del av komplekset Raffles.

Hotellet stod ferdig i 1986 og ble konstruert av sørkoreanske SsangYong Group. Det var da Asias høyeste bygning. Det er antatt at Ryugyong Hotel i Pyongyang i Nord-Korea var ment som et svar i den kalde krigens ånd på byggingen av dette hotellet.

1. januar 2002 ble dette og et annet hotell i Westin-kjeden solgt til Swissôtel/Raffles Hotels og ble gitt dagens navn, fra The Westin Stamford til *Swissôtel The Stamford* og The Westin Plaza ble *Raffles The Plaza*. I 2006 ble Raffles Hotels solgt til Fairmont og Raffels ble gitt navnet *Fairmont Singapore*.


Fil:Swissotelstamfordlobby.JPG|Lobbyen
Fil:Swissotel The Stamford 3.JPG|Interiør i en restaurant
Fil:Equinox Complex, Swissotel The Stamford.JPG|Equinox
Fil:Swissotelentrance.JPG|Inngangspartiet


## Referanser


## Eksterne lenker

*  Swissôtel Hotels and Resorts
*  Swissôtel The Stamford
*  Equinox Complex
Skrueuttrekker

En **skrueuttrekker** (også kalt **skrueutdrager** og **skrueekstraktor**) er et redskap som brukes for å få ut skruer, dersom skruen er knekt eller skruehodet er ødelagt. Verktøyet er også kjent under den folkelige betegnelsen **grisepikk**.

Skrueuttrekkeren er en spiss og links gjenget skrue, det vil si at gjengene går motsatt vei av det som er vanlig på skruer. Skrueuttrekkeren er tynn ytterst, og blir gradvis tykkere. De finnes i ulike størrelser, og selges ofte i sett med forskjellige standarddimensjoner. 

Når man bruker en skrueuttrekker borer man først et tynt hull midt i skruen man skal ha ut. Deretter skrur man skrueuttrekker ned i hullet. Siden den er links gjenget vil den trekkes stadig hardere til, helt til skruen løsner og skrus ut. Hullet man borer må være stort nok til at uttrekkeren entrer og får skikkelig tak, men samtidig klart mindre enn skruen. I praksis betyr det at metoden er lite egnet for svært små skruer. For skruer med tykkelse 6 mm. eller mer kan skrueuttrekker benyttes.
## Referanser
Gatepikens klagesang

«**Gatepikens klagesang**» er et skillingstrykk datert 1921.

## Teksten
#Jeg reiste fra hjemmet og alle de kjæreog dro inn til storbyens larm og besvær,der skulle allting så storartet værejeg håpet å finne min lykke der.
#I all denne tummel mitt hjerte seg frydetjeg blomstret og syntes at alt var så lyst,thi nu når mitt hjerte med kjærlighet prydethan hadde jo trykket meg inn til sitt bryst.
#Men akk jeg ble skuffet av lykkens gudinnefortvilelses sykdom i blodet meg brandt.Nå så jeg hele min livslykke svinneat stole på mannfolk er humbug for sant.
#Man sperret meg inne bak Ullevåls murerjeg ble bitter til sinns og mitt hjerte ble kaldt,nå må jeg sitter her ensom og stureforbannet den usling som dette har voldt.
#Nå er jeg foraktet av alle jeg møtermin dyd er til salgs for det høyeste budjeg skubbes til side som jeg var en kjøterforbannet av mennesker og av min Gud.
#Min livsbane stunder nu salig til endeog min elendighet er ikke mer,jeg ønsker et livet tilbake skal vendepass vel på din uskyld kjære ungdom jeg ber.

## Kilder
*Per Johan Skjærstad: «Gode gamle viser frem fra glemselen», Gyldendal 1982
Jesus er min og jeg er hans

«**Jesus er min og jeg er hans**» er en kristen barnesang fra slutten av 1800-tallet. Sangen ble brukt en del i sin tid på søndagsskolen, og andre treff for barn. Visesangeren Ivar Skippervold har også sunget den inn på plate.

## Teksten
#Jesus er min og jeg er hans – Jesus er kjærlighetJesus er min og jeg er hans – Jesus er kjærlighetJesus er min og jeg er hans, Jesus er kjærlighet, Jesus er kjærlighet.
#Han leder meg til hvilens vann – Jesus er kjærlighetHan leder meg til hvilens vann – Jesus er kjærlighet.Han leder meg til hvilens vann, Jesus er kjærlighet, Jesus er kjærlighet.
#Han lar meg ligge i grønne enger – Jesus er kjærlighet.Han lar meg ligge i grønne enger – Jesus er kjærlighet.Han lar meg ligge i grønne enger, Jesus er kjærlighet, Jesus er kjærlighet.

## Kilder
*Per Johan Skjærstad: «Gode gamle viser frem fra glemselen», Gyldendal 1982
Bootsy Collins

**William Earl «Bootsy» Collins** (født 26. oktober 1951 i Cincinnati i Ohio) er en USA-amerikansk bassgitarist, sanger og låtskriver. Han er mest kjent for sitt samarbeid med James Brown på 1960-tallet og for deltakelsen i funk-kollektivet Parliament-Funkadelic på 1970-tallet. Han regnes som en av de fremste bassistene innen funk, og i 1997 blei han innvotert i Rock and Roll Hall of Fame sammen med femten andre medlemmer av Parliament-Funkadelic.

## Biografi
Collins starta sin karriere i funkbandet *The Pacemakers* (eller *The Pacesetters* – kildene er uenige om navnet), som han oppretta i 1968 sammen med broren Phelps, Kash Waddy og Philippé Wynne. 

Fra 1969 til 1971 var de backingband for James Brown under navnet The JBs. I denne perioden deltok Collins på kjente Brown-innspillinger som «Get Up (I Feel Like Being a) Sex Machine», «Super Bad», «Soul Power» og «Talkin' Loud and Sayin' Nothing». 

Collins-brødrene var deretter ei tid med i gruppa *House Guests*, som gav ut to funk-singler. De blei så introdusert for George Clinton, og i 1972 blei de med i gruppa hans, Funkadelic. Fram til 1980 spilte Bootsy bass på de fleste av platene til Funkadelic og Parliament. I tillegg er han kreditert for å ha skrevet flere av låtene. 

I 1976 lagde Collins-brødrene og flere andre ei separat turnegruppe innafor funk-kollektivet, Bootsy's Rubber Band. De gav ut fire album under dette navnet. *Bootsy? Player of the Year* fra 1978 gikk til topps på rhythm-and-blues-lista i USA. Det samme gjorde singelen «Bootzilla» fra dette albumet.

På denne tida begynte Collins å spille på en stjerneforma bassgitar, noe som etter hvert blei et varemerke. Han opptrådte også under ei rekke alternative navn, som «Casper the Funky Ghost» og Bootzilla, «the world's only rhinestone rockstar monster of a doll».

I 1980 gav han ut albumet *Sweat Band* med *Bootsy's Sweat Band*.

Bootsy Collins har seinere hatt et omfattende samarbeid med musikere og produsenter innen ulike sjangrer, blant annet Jerry Harrison, Deee-Lite, Bill Laswell, Fatboy Slim, Buckethead, Snoop Dogg, Malcolm McLaren og Little Richard. Han har videre deltatt i flere kortvarige grupper, blant annet bluegrass/funk-bandet *GrooveGrass Boyz* og funkgruppa *Axiom Funk* (med Clinton og flere andre kollektiv-medlemmer). Med *New Rubber Band* opptrådte han i 1998 på North Sea Jazz Festival i Haag.

I 2008 åpna han restauranten *Bootsy's* i hjembyen Cincinnati, der han også har bidratt med supportersanger til både rugby- og fotball-laget. I 2010 starta han med online-undervisning i musikk, *Bootsy Collins Funk University*.

## Referanser


## Kilder
* Artikkel om Collins i Jan Sneum: *Politikens rock-leksikon – Udenlandsk rock gennem 40 år*, Politikens Forlag 1992, side 113.
* Artikkel om Collins i *Icons of R & B and Soul. An Encyclopedia of the Artists who Revolutionized Rhythm*, bind 1, ABC-Clio 2007, ISBN 9780313340444, side 448 f.
* Diskografi på nettstedet discogs.com; besøkt 11. januar 2016.

## Eksterne lenker
* 
* 
* 
* 
* Bootsy's Funk University
* Artikkel i Bass Player
Magasinet for fagorganiserte

***Magasinet for fagorganiserte*** er medlemsbladet for alle organiserte i Fellesforbundet. Opplaget er 158&nbsp;400 eksemplarer. 

Tidsskriftet kom ut for første gang i 1986,, og var et resultat av sammenslåingen av medlemsbladene *Skog- og landarbeideren*, *Bygningsarbeideren*, *Jern- og metallarbeideren*, *Papirarbeideren* og *Vi i bekledning*. Dette var medlemsbladene i de forbundene som to år senere fusjonerte til Fellesforbundet. Med navnet «Magasinet ...» har utgiverne forsøkt å knytte en tradisjon tilbake til *[[Magasinet for alle|Arbeidermagasinet/Magasinet for alle]]* (1927–1970).

1. mars 2006 åpnet tidsskriftet sitt eget nettsted. Bladet er en del av LO Media og er medlem av Den Norske Fagpresses Forening.

Ansvarlig redaktør er Eline Lønnå.

## Referanser


## Eksterne lenker
* ''Magasinet for fagorganiserte''
Dowdingsystemet

**Dowdingsystemet** (engelsk: *Dowding system*) var et britisk luftforsvarssystem for varsling og kontroll av jagerfly og luftvernstyrker. Dowdingsystemet ble utviklet av,  og fikk sitt navn etter, Hugh Dowding, britisk air chief marshal. Dowdingsystemet ble tatt i bruk rett før andre verdenskrig og gav et vesentlig bidrag til at de allierte vant slaget om Storbritannia sommeren og høsten 1940.

## Eksterne lenker
* 
* «WW2: How The Dowding System Made The Battle Of Britain A Success», video fra forces.net på Youtube
* «The Genius Idea That Won The Battle Of Britain», video fra Imperial War Museums